text: Flytter job til Polen og får skatterabat
  25 juli 2015 kl. 05.29
  Danfoss flytter 400 job til Polen og får millioner i offentlig støtte for det.
  Danfoss-koncernen har flyttet 400 jobs til Polen og fået en kæmpe skatterabat på ukendt, trecifret millionbeløb for det, skriver Fagbladet 3F.
  Også andre danske virksomheder får offentlig støtte til at flytte arbejde til udlandet.
  Jakob Roland Munch er professor ved København Universitet og forsker i udflytning. Han er forbløffet over, at virksomhederne i så høj grad får støtte til at flytte produktion ud.
  - Det er klart, at det bliver mere attraktivt at flytte ud, hvis man får støtte til det. Det vil alt andet lige trække i retning af, at flere flytter produktion ud. Hvis det bliver mere fordelagtigt, vil flere flytte ud, siger Jakob Roland Munch til Fagbladet 3F.
  